பண்பாற்றா ராதல் கடை. ௮. நட்புக் கொள்ள முடியாதவராய்த், தீயவை செய்கின்றவரிடத்திலும், பண்பு உடையவராய் நடக்க முடியாமை, இழிவானதாகும். 9. நகல்வல்லர் அல்லார்க்கு மாயிரு ஞாலம் பகலும்பாற் பட்டன்று இருள். ௯. பிறரோடு கலந்து பழகி, மகிழ முடியாதவர்க்கு, மிகப் பெரிய இந்த உலகம், ஒளியுள்ள பகற்காலத்திலும், இருளில் கிடப்பதாகும். 10. பண்பிலான் பெற்ற பெருஞ்செல்வம் நன்பால் கலத்தீமை யால்திரிந் தற்று. ௧௦. பண்பு இல்லாதவன் பெற்ற பெரிய செல்வம், வைத்த கலத்தின் தீமையால், நல்ல பால், தன் சுவை முதலியனகெட்டாற் போன்றதாகும்.